|  |  |
| --- | --- |
| Prvi.jpg  |   24. децембар 2015. **12/15**  |
|  |  |

|  |
| --- |
| **децембар 2015. године** |
| САОПШТЕЊЕ ЗА МЕДИЈЕ |

**У 2014. јавни издаци за формално образовање износили 424 996 681 КМ**

У 2014. години јавни издаци (издаци буџета Репулике Српске и јединица локалне самоуправе) за формално образовање износили су 424 996 681 КМ или 4,8% од БДП. Издаци за формално образовање у бруто домаћем производу већи су за 0,3% у односу на 2013. годину.

Од укупног износа јавних издатака у 2014. години 95,6% алоцирано је директно образовним наставним институцијама и ненаставним образовним институцијама.

Такође, од укупног износа јавних издатака 4,4% плаћено је за стипендије и награде ђацима и студентима/домаћинствима и субвенционисање превоза ученика од куће до школе и обрнуто, као и за набавку уџбеника од стране републичке власти и јединица локалне самоуправе.

Укупни издаци (јавни, приватни и средства из иностранства) за образовне институције у 2014. години износили су 478 688 670 КМ или 5,4% од БДП. У структури укупних издатака, јавни издаци учествују са 84,9%, приватни издаци са 12,8% и средства из иностранства са 2,3%.

У односу на 2013. годину приватни издаци су смањени за 1,9%, док су средства из иностранства повећана за 2%. У структури укупних издатака, предшколско образовање учествује са 6,3%, основно 45,0%, средње 19,6%, високо 29,1%.

Укупни издаци за формално образовање према сврси потрошње у 2014. години износили су 513 889 762 КМ, а обухвтају јавне, приватне издатаке и средства из иностранства за образовне установе и издатке домаћинстава за одређене робе и услуге изван образовних установа. Од укупног износа издатака, 489 571196 КМ или 95,3% односило се на текуће издатке (материјални трошкови, бруто плате и издатке домаћинстава за одређене робе и услуге изван образовних установа који износе 7,4%), а 24 318 566 КМ или 4,7% на капиталне издатке.

**Рачунар у Српској користи 47,8% домаћинстава и 100% предузећа**

У Републици Српској у 2015. години рачунар користи 47,8% домаћинстава, што је за 3,5% више у односу на претходну годину. Од укупног броја, интернет прикључак има 59,0% домаћинстава, што је за 11,8% више у односу на претходну годину. Рачунар користи 46,6% лица, а интернет 45,9% лица, што представља повећање од око три одсто.

Посматрајући референтно тромјесечје, које се односи на период од јуна до августа ове године, 75,7% лица свакодневно је користило рачунар, а 80,0% лица свакодневно је приступило интернету.

На основу резултата истраживања може се закључити да су међу корисницима рачунара и интернета највише заступљена лица старости 16-24 године и лица високог образовања.

Налог на друштвеним мрежама (Facebook, Twitter и сл.) има 78,8% популације старости од 16-24 године.

Заступљеност свих информационо-комуникационих уређаја у домаћинствима је у порасту, тако да мобилни телефон користи 83,7% лица, што је за 7,1% више у односу на претходну годину.

Резултати истраживања у предузећима показују да у 2015. години, 100% предузећа користи рачунар у свом пословању. Употреба информационо-комуникационих технологија (коришћење рачунара, приступ интернету, посједовање веб-сајта) најзаступљенија је код предузећа из области информисања и комуникација, те финансијским институцијама (100,0%).

Приступ интернету има 98,5% предузећа, што представља повећање од 0,7% у односу на претходну годину. Веб-сајт је заступљен код 61% предузећа, док 34,6% предузећа користи неку од друштвених мрежа у пословне сврхе.

 **Просјечна нето плата у новембру 824 КМ**

**Највиша просјечна нето плата у подручју *Финансијске дјелатности и дјелатности осигурања* 1 265 КМ, а најнижа у подручју *Административне и помоћне услужне дјелатности* 516 КМ**

Просјечна мјесечна нето платазапослених у Републици Српској,исплаћена у новембру 2015. године износи824 КМ, а просјечна мјесечна бруто плата 1 328 КМ.

У односу на новембар 2014. године, просјечна нето плата исплаћена у новембру 2015. реално је већа за 1,8%, док је у односу на октобар 2015. године реално већа за 0,3%.

Посматрано по подручјима, у новембру 2015. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 265 КМ. Са друге стране, најнижа просјечна нето плата у новембру 2015. исплаћена је у подручју *Административне и помоћне услужне дјелатности* 516 КМ.

У новембру 2015. године, у односу на октобар 2015, номинални раст нето плате забиљежен је у подручјима *Вађење руда и камена* 4,2%, *Пољопривреда, шумарство и риболов* 2,1% и *Дјелатности здравствене заштите и социјалног рада* 1,7%.

Смањење плате, у номиналном износу, забиљежено је у подручјима *Образовање* 2,7%, *Јавна управа и одбрана; обавезно социјално осигурање* 1,1% и *Трговина на велико и на мало, поправка моторних возила и мотоцикала* 0,8%.

 км



Графикон 1. Просјечнe нето платe запослених по мјесецима

**Мјесечна инфлација у новембру 2015. године -0,2%**

**Годишња инфлација (XI 2015/XI 2014) -2,0%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у новембру 2015. године у односу на претходни мјесец, у просјеку, су ниже за 0,2%, док су на годишњем нивоу, у просјеку, ниже за 2,0%.

Од 12 главних одјељака производа и услуга, више цијене забиљежене су у три, ниже цијене у пет, док су цијене у четири одјељака, у просјеку, остале непромијењене.

Највећи раст забиљежен је уодјељку *Ресторани и хотели* (2,5%) усљед више цијене студентског смјештаја у групи услуге смјештаја (4,5%) као и више цијене оброка у студенској кантини, у оквиру групе угоститељске услуге (1,4%). Нешто блажи раст цијена забиљежен је у одјељку *Алкохолна пића и дуван* (0,1%), конкретно у групи алкохолна пића (0,3%) усљед виших набавних цијена, те у одјељку *Здравство*, такође 0,1%.

У одјељцима *Одјећа и обућа, Становање, Комуникације* и *Образовање* цијене су, у просјеку, остале непромијењене.

Највећи пад цијена у новембру забиљежен је у одјељку *Остала добра и услуге* (0,9%), у групи производи за одржавање личне хигијене (2,3%) због разних врста попуста, затим у одјељку *Превоз* (0,7%) усљед и даље присутног тренда нижих набавних цијена горива и мазива, потом у одјељку *Храна и безалкохолна пића* (0,4%) гдје су такође, забиљежене разне акцијске и трајно ниске цијене на појединачним производима. Нешто блажи пад цијена забиљежен је у одјељку *Намјештај и покућство* (0,3%), у групи апарати за домаћинство, због снижених цијена у оквиру разних попуста који почињу крајем године.

**Календарски прилагођена индустријска производња (I-XI 2015/I-XI 2014.) већа 3,0%**

**Број запослених у индустрији (I-XI 2015/I-XI 2014.) већи 1,3%**

**Календарски прилагођена индустријска производња** у периоду јануар-новембар 2015. године у поређењу са истим периодом 2014. већа је за 3,0%. У подручју *Вађења руда и камена* остварен јераст од 10,7%, у *Прерађивачкој индустрији* раст од 2,6% и у *Производњи и снабдијевању електричном енергијом, гасом, паром и климатизацији* раст од 0,5%.

Посматрано према главним индустријским групама по основу економске намјене производа, у периоду јануар-новембар 2015. године у поређењу са истим периодом 2014. производња нетрајних производа за широку потрошњу већа је за 6,2%, интермедијарних производа за 5,2%, трајних производа за широку потрошњу за 4,1% и енергије за 2,4%, док је производња капиталних производа мања за 7,8%.

**Број запослених у индустрији** у новембру 2015. године у односу на просјечан мјесечни број запослених у 2014. години већи је за 1,8% и у односу на исти мјесец прошле године за 0,6%, док је у односу на октобар 2015. године мањи за 0,3%. Број запослених у индустрији у периоду јануар - новембар 2015. године, у односу на исти период прошле године, већи је за 1,3%. У истом периоду у подручју *Производња и снабдијевање електричном енергијом, гасом, паром и климатизацији* остварен је раст од 2,7%, у подручју *Вађење руда и камена* раст од 1,8% и у подручју *Прерађивачка индустрија* раст од 1,1%.

Графикон 2. Индекси индустријске производње, новембар 2011 – новембар 2015. (∅2010=100)

**Покривеност увоза извозом (у периоду I-XI 2015.) 59,2%**

У новембру 2015. године остварен је извоз у вриједности од 202 милиона КМ и увоз у вриједности од 345 милиона КМ.

У оквиру укупно остварене робне размјене Републике Српске са иностранством у новембру ове године, проценат покривености увоза извозом износио је 58,7%. Проценат покривености увоза извозом за првих једанаест мјесеци текуће године износио је 59,2%.

У периоду јануар - новембар 2015. остварен је извоз у вриједности од двије милијарде 367 милиона КМ, што је за 4,8% мање у односу на исти период претходне године. Увоз је, у истом периоду, износио три милијарде 997 милиона КМ, што је за 11,4% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - новембар 2015. године, највише се извозило у Италију и то у вриједности од 432 милиона КМ, односно 18,2%, те у Србију 310 милиона КМ, односно 13,1% од укупног оствареног извоза. У истом периоду, највише се увозило из Србије и то у вриједности од 696 милиона КМ, односно 17,4% и из Русије, у вриједности од 651 милион КМ, односно 16,3% од укупно оствареног увоза.

Посматрано по групама производа, у периоду јануар - новембар 2015. године, највеће учешће у извозу остварују обрађено дрво са укупном вриједношћу од 150 милиона КМ, што износи 6,3% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 604 милиона КМ, што износи 15,1% од укупног увоза.

хиљ. КМ

2015

2014

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Финансијска статистика образовања**stat@rzs.rs.ba |
| **Информационо друштво**Сузана Адамовићsuzana.adamovic@rzs.rs.baАлександра Ђонлагаaleksandra.djonlaga@rzs.rs.ba |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |